Lauri Porra

Lauri Pietari Porra (s. 13. joulukuuta 1977 Helsinki) on suomalainen säveltäjä ja muusikko. Hänen orkesteriteoksiaan ovat esittäneet Radion sinfoniaorkesterihttps://yle.fi/uutiset/3-9107751, Sinfonia Lahtihttps://yle.fi/uutiset/3-7796957 ja Turun filharmoninen orkesterihttps://www.ts.fi/kulttuuri/4713680/Porran+kantaesitys+ja+Zengerin+Flare+Turussa. Porra on toiminut Vantaan viihdeorkesterin taiteellisena johtajana vuodesta 2021.

Muusikkona Porra tunnetaan taitavana bassokitaristina. Basistina hän on soittanut lukuisissa erilaisia tyylilajeja edustavissa yhtyeissä, joista tunnetuin on metalliyhtye Stratovarius, jonka jäsen hän on ollut vuodesta 2005. Porra on julkaissut viisi levyä omalla nimellään, joista ensimmäisen Lauri Porra julkaistiin vuonna 2005. Neljännen polven muusikko Lauri Porra on Jean Sibeliuksen tyttärentyttären poikahttps://www.hs.fi/kotimaa/art-2000002871137.html. Porra sai Parhaan musiikin Jussi-palkinnon draamaelokuvasta Myrskyluodon Maija (2024).

 Ura muusikkona

Lauri Porra aloitti musiikin opinnot Käpylän musiikkiopistossa kuusivuotiaana. Soittimena oli aluksi sello, joka vaihtui myöhemmin bassokitaraan. Vuodesta 1994 hän opiskeli Helsingin Pop & Jazz -konservatoriossa. Porra on opiskellut basson ja sellon lisäksi myös muita instrumentteja (piano, kontrabasso, trumpetti) sekä harrastanut klassista laulua muun muassa Ylioppilaskunnan Laulajissa. Porra voitti bassosoolon SM-kilpailut vuosina 2003 ja 2004, joista jälkimmäisenä hän tuli jaetulle ensimmäiselle sijalle.

Porra on esiintynyt yli 50 eri maassa. Lauri Porra on ollut Stratovarius-yhtyeen jäsen vuodesta 2005. Muita pitkäaikaisia kokoonpanoja ovat olleet muun muassa, Emma Salokoski Ensemble, Crazy World sekä Ben Granfelt Band. Porra on esiintynyt Sinfonia Lahden, Radion sinfoniaorkesterin, UMO Helsinki Jazz Orchestran sekä Trondheim Symphony Orchestran solistina, vuonna 2018 hän esiintyi Royal Albert Hallissa Proms Festivaaleilla BBC Britten symphonyn kanssahttps://yle.fi/uutiset/3-10392779.

Studiomuusikkona Porra on soittanut yli 50 äänitteellä Apocalyptican, JVG:n levyillä sekä esimerkiksi Juice Leskisen, Mikko Alatalon 2004 julkaistulla Senaattori ja boheemi levyllä. Porra soittaa myös Teosto palkinnon vuonna 2005 saaneella Mikko Hassisen Elektro GT levyllähttps://www.teosto.fi/teostory/teosto-palkinto-toi-musiikillista-itsevarmuutta. Lauri Porra johtaa hänen omaa musiikkiaan soittavaa Lauri Porra Flyover Ensemble-yhtyettähttps://www.hs.fi/kulttuuri/art-2000006341161.html. Porra yhdistelee konserteissaan usein erilaisia musiikkityylejä kuten klassista ja rytmimusiikkia sellisti Jonathan Roozemanin kanssa tehdyissä J.S.Bach Reimagined -konserteissahttps://www.hs.fi/kulttuuri/art-2000005777589.html sekä Sibeliuksen musiikkia ja improvisaatiota yhdistelevässä Ainolasta kohti ääretöntä -konserttiohjelmassahttps://shl.fi/tag/ainolasta-kohti-aaretonta/

 Ura säveltäjänä

Vuonna 2015 Porra sävelsi Entropia-konserton sähköbassolle ja orkesterille. Sinfonia Lahti kantaesitti teoksen Laurin toimiessa itse teoksen solistina. Teosta on sittemmin esitetty useasti Suomess valtakunnallinen Suomi 100 juhlassahttps://www.kaleva.fi/uutiset/oulu/ouluhallin-suomi-100-juhlat-avasi-satojen-muusikoiden-yhteissoitto-juha-hanninen-ouluhalli-ei-ole-koskaan-ollut-nain-kaunis/777977/ sekä ulkomailla Norjassa ja USA:ssahttp://destinationnewbedford.org/event/the-sibelius-connection/ . Vuonna 2016 Radion Sinfoniaorkesteri kantaesitti Lauri Porran ja räppäri Paperi T:n uuden teoksen Kohta, Helsingin juhlaviikkojen avajaiskonsertissa. Teos oli Helsingin juhlaviikkojen tilausteos.

BIS Records julkaisi vuonna 2018 levyllisen Porran orkesterimusiikkia. Levyllä kuullaan teokset Kohta, Entropia-bassokonsertto sekä kantaesittämätön Domino-sarjahttps://www.aamulehti.fi/a/200608497 Porran säveltämä Aineen ja ajan messu, sai kantaesityksensä Vantaan viihdeorkesterin 70-vuotisjuhlakonsertissa 19. marraskuuta 2018 Helsingin Finlandia-talossa. Aineen ja ajan messu on sinfoniaorkesterille, kuorolle, elektroniikalle ja kahdelle solistille sävelletty moniosainen, noin 50 minuuttia pitkä teos. Teosta varten Porra tilasi Esko Valtaojalta tekstin, joka tarkastelee aineen syntyä ja matkaa maailmankaikkeudessa. Teoksen dramaturgina ja libretistinä toimi Paula Vesala. Kokijan roolin lauloli Ringa Manner, ja kertojana konserteissa toimi itse Esko Valtaojahttps://www.soundi.fi/uutiset/paula-vesala-lauri-porra-ringa-manner-ja-esko-valtaoja-varsin-merkillisen-produktion-kimpussa/. Vuonna 2019 Turun filharmoninen orkesteri kantaesitti Porran uusimman orkesteriteoksen ”Flyover Symphony” orkesterille ja ensemblelle.

Porra on julkaissut viisi ”soololevyä” joista viimeisimmän ”Dust” Joulukuussa 2019. Vuonna 2019 Lauri Porra sävelsi Helsingin Kaupunginteatterille musiikin Lauri Maijalan ohjaukseen Anton Tšehovin näytelmästä Kirsikkatarhahttps://kohokohdat.fi/helsinki/tapahtumat2/anton-tsehov-kirsikkatarha-7/. Lauri Porra on myös toiminut kapellimestarina musikaaleissa Heavy X-mas ja Janis, eräs legenda.

Porra oli ehdolla Harpa Nordic film composer awardin saajaksi Berliinissä 2016. Hän voitti 2016 VOITTO-gaalassa palkinnon vuoden parhaan mainosmusiikin säveltämisestä Visit Finlandin Polar Night Magic -lyhytelokuvaan. Porra on myös saanut Pro Musica mitalin ja hänet palkittiin vuoden 2007 Femmagaalassa pelimannifemmalla.

Porra sävelsi musiikin Tiina Lymin draamaelokuvaan Myrskyluodon Maija (2024) ja sen musiikin esittää Sinfonia Lahti. Porra sai elokuvasta Parhaan musiikin Jussi-ehdokkuuden. 

 Muu taiteellinen toiminta 

Porra nimitettiin vuonna 2021 Vantaan viihdeorkesterin taiteelliseksi johtajaksi. Hän toimii myös taiteellisena johtajana Heinolan kaupungin kanssa yhteistyössä perustetulla Unelmien Heinola -festivaalilla, joka järjestettiin ensimmäisen kerran elokuussa 2020. Vuosina 2015–2019 Porra toimi Helsingin Juhlaviikkojen taiteellisena neuvonantajana.

 Yksityiselämä 

Porran isoisä oli kapellimestari Jussi Jalas ja isoäidin isä säveltäjä Jean Sibelius. Porran puoliso on kapellimestari Dalia Stasevska.

 Diskografia 
 Sooloalbumit 








 Lähteet 

 Aiheesta muualla 



Luokka:Suomalaiset metallimusiikin basistit
Luokka:Suomalaiset basistit
Luokka:Stratovariuksen jäsenet
Luokka:Progressiivinen rock
Luokka:Suomalaiset säveltäjät
Luokka:Jussi-palkinnon saajat
Luokka:Vuonna 1977 syntyneet
Luokka:Elävät henkilöt
Luokka:Seulonnan keskeiset artikkelit